section_heading: Životopis
paragraph_text: Već 1324. godine knez Juraj II. Šubić Bribirski napao je vojvodu Nelipca II. ali je bio poražen. U želji da obnovi kraljevsku vlast nad Hrvatskom, kralj Karlo I. Anžuvinac (1301. – 1342.) poslao je 1326. godine bana Mikca Mihaljevića da podvrgne hrvatske velikaše vladarskom autoritetu. Međutim, protiv njega je ustao vojvoda Nelipac kojem su prišli i knezovi Kurjakovići, knez Juraj Mihovilović i grad Trogir te ga potukoše u ljeto iste godine.<ref>http://hr.wikisource.org/wiki/Povijest_Hrvatske_I._(R._Horvat)/Ban_Mikac_i_vojvoda_Nelipi%C4%87 Istodobno, knezovi Bribirski su nastavili sukob s vojvodom Nelipcem II. oko prevlasti nad Hrvatskom. Nelipac je 7. lipnja 1326. godine potukao kneza Jurja II. Bribirskog u kod izvora Krke, blizu Topolja. Te pobjede učinile su ga najmoćnijim velikašem u Hrvatskoj i kralj sve do njegove smrti nije uspio ostvariti vlast nad Hrvatskom.